CELEX: 62007CO0128
Language: fi
Date: 2008-01-16 00:00:00
Title: Yhteisöjen tuomioistuimen määräys (seitsemäs jaosto) 16 päivänä tammikuuta 2008. # Angelo Molinari (C-128/07), Giovanni Galeota (C-129/07), Salvatore Barbagallo (C-130/07) ja Michele Ciampi (C-131/07) vastaan Agenzia delle Entrate - Ufficio di Latina. # Ennakkoratkaisupyyntö: Commissione tributaria provinciale di Latina - Italia. # Direktiivi 76/207/ETY - Miesten ja naisten tasa-arvoinen kohtelu - Lähtökorvaus - Veroetuus, joka myönnetään eri sukupuolta oleville työntekijöille eri-ikäisinä. # Yhdistetyt asiat C-128/07 - C-131/07.

Yhteisöjen tuomioistuimen määräys (seitsemäs jaosto) 16.1.2008 – Molinari ym. vastaan Agenzia delle Entrate – Ufficio di Latina
      (yhdistetyt asiat C‑128/07–C-131/07)
      Direktiivi 76/207/ETY – Miesten ja naisten tasa-arvoinen kohtelu – Lähtökorvaus – Veroetuus, joka myönnetään eri sukupuolta oleville työntekijöille eri-ikäisinä
      1.                     Jäsenvaltiot – Velvoitteet – Yhteisön oikeuden täytäntöönpano – Ennakkoratkaisupyynnön johdosta annetussa tuomiossa todettu
            kansallisen lainsäädännön ristiriita yhteisön oikeuden kanssa (EY 10 artikla; neuvoston direktiivi 76/207; neuvoston direktiivi
            79/7) (ks. 22–24 kohta ja tuomiolauselman 1 kohta)
      2.                     Sosiaalipolitiikka – Miesten ja naisten tasa-arvoinen kohtelu sosiaaliturvan alalla – Direktiivi 79/7 (Neuvoston direktiivin
            79/7 7 artiklan 1 kohdan a alakohta) (ks. 26 ja 27 kohta sekä tuomiolauselman 2 kohta)
      Aihe 
      
         Ennakkoratkaisupyyntö – Commissione tributaria provinciale di Latina – Miesten ja naisten tasa-arvoisen kohtelun periaatteen
                  toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annetun
                  neuvoston direktiivin 76/207/ETY (EYVL L 39, s. 40) ja miesten ja naisten tasa-arvoisen kohtelun periaatteen asteittaisesta
                  toteuttamisesta sosiaaliturvaa koskevissa kysymyksissä 19.12.1979 annetun neuvoston direktiivin 79/7/ETY (EYVL L 6, s. 24)
                  tulkinta – Asiassa C-207/04, Vergani, annetun tuomion tulkinta ja ulottuvuus – Tiettyyn ikäryhmään kuuluvien työntekijöiden
                  siirtymistä työelämän ulkopuolelle kannustetaan kantamalla työsuhteen päättymisen johdosta maksetuista summista alhaisempi
                  vero – Veroetuus, joka myönnetään työntekijöille eri-ikäisinä heidän sukupuolensa perusteella
               
            Ratkaisu 
      
         
                   
               
               
                  
               
               
                  Asiassa C-207/04, Vergani, 21.7.2005 annetun tuomion johdosta, jossa todetaan kansallisen lainsäädännön olevan ristiriidassa
                     yhteisön oikeuden kanssa, kyseisen jäsenvaltion viranomaisten on toteutettava kaikki yleis- tai erityistoimenpiteet, jotka
                     ovat aiheellisia yhteisön oikeuden noudattamisen varmistamiseksi niiden alueella. Kyseisillä viranomaisilla säilyy vapaus
                     valita toimenpiteet, jotka on toteutettava, jotta kansallinen oikeus saatetaan yhteisön oikeuden mukaiseksi ja jotta yhteisön
                     oikeudesta yksityisille johtuville oikeuksille annetaan täysi oikeusvaikutus. Silloin kun yhteisön oikeuden vastainen syrjintä
                     on todettu, niin kauan kuin tasa-arvoisen kohtelun palauttavia toimenpiteitä ei ole toteutettu, kansallisen tuomioistuimen
                     on jätettävä soveltamatta syrjivä kansallinen säännös tarvitsematta pyytää tai odottaa, että lainsäätäjä sitä ennen kumoaisi
                     kyseisen säännöksen, ja sen on sovellettava epäedullisessa asemassa olevan ryhmän jäseniin samaa järjestelmää kuin toiseen
                     ryhmään kuuluviin henkilöihin.
                  
               
            
         
                   
               
               
                  
               
               
                  Miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä
                     19.12.1979 annetun neuvoston direktiivin 79/7/ETY 7 artiklan 1 kohdan a alakohdassa säädettyä poikkeusta ei voida soveltaa
                     22.12.1986 annetun presidentin asetuksen nro 917 17 §:n 4 bis momentissa, sellaisena kuin tämä asetus on 2.9.1997 annetulla
                     asetuksella nro 314 muutettuna, säädetyn kaltaiseen verotusta koskevaan toimenpiteeseen.